Document ID: 31981R0031

ΚΑΝΟΝΙΣΜΟΣ (ΕΟΚ) αριθ. 31/81 ΤΗΣ ΕΠΙΤΡΟΠΗΣ της 1ης Ιανουαρίου 1981 περί τροποποιήσεως του κανονισμού (ΕΟΚ) αριθ. 2682/77 "περί διαπιστώσεως των τιμών και καθορισμού των μέσων τιμών και των αντιπροσωπευτικών τιμών για τους επιτραπέζιους οίνους", λόγω της προσχωρήσεως της Ελλάδος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής κοινότητος,
την πράξη προσχωρήσεως της Ελλάδος και ιδίως το άρθρο 73 παράγραφος 1,
τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς
(1), όπως τροποποιήθηκε τελευταία από την πράξη προσχωρήσεως της Ελλάδος (2), και ιδίως το άρθρο 4 παράγραφος 3,
Εκτιμώντας:
ότι ο κανονισμός (ΕΟΚ) αριθ. 2682/77 της Επιτροπής της 5ης Δεκεμβρίου 1977 (3), όπως τροποποήθηκε τελευταία από την πράξη προσχωρήσεως, καθορίζει τις αντιπροσωπευτικές αγορές και τον όγκο των συναλλαγών που πρέπει να ληφθούν υπόψη-
ότι όσον αφορά την Ελλάδα, ο αριθμός των κέντρων δημοσιεύσεως τιμών που προβλέπεται από τον κανονισμό αυτόν είναι δυσανάλογος σε σχέση με τον όγκο του οίνου που διατίθεται στο εμπόριο στη χώρα αυτή- ότι εξάλλου, οι ποσότητες για τις οποίες συνήθως διαπιστώνονται οι τιμές στις αντιπροσωπευτικές ελληνικές αγορές είναι τώρα κατώτερες από εκείνες των αντιπροσωπευτικών αγορών των άλλων Κρατών μελών- ότι για να είναι δυνατή μια σωστή εκτίμηση των τιμών που επικρατούν στην αγορά οίνου στην Ελλάδα, είναι αναγκαίο να τροποποιηθεί ο κανονισμός (ΕΟΚ) αριθ. 2682/77 όσον αφορά τον αριθμό των αντιπροσωπευτικών ελληνικών αγορών και, για μια μεταβατική περίοδο, τις ποσότητες που λαμβάνονται υπόψη-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2682/77 τροποποιείται ως εξής.
1. Το άρθρο 2α αντικαθίσταται από το ακόλουθο κείμενο:
"Άρθρο 2α
Οι αντιπροσωπευτικές αγορές για την Ελληνική Δημοκρατία είναι:
α) για τους επιτραπέζιους οίνους τύπου R I: Ηράκλειο, Πάτρα-
β) για τους επιτραπέζιους οίνους τύπου R II: Ηράκλειο, Πάτρα-
γ) για τους επιτραπέζιους οίνους τύπου A I: Αθήνα, Ηράκλειο, Πάτρα."
2. Το άρθρο 7 τροποποιείται ως εξής.
Στην παράγραφο 1 προστίθεται το ακόλουθο εδάφιο:
"Εν τούτοις, για την Ελλάδα και για την περίοδο έως την 31η Δεκεμβρίου 1982, οι πληροφορίες αυτές αφορούν:
- 100 εκατόλιτρα τουλάχιστον για τους επιτραπέζιους οίνους των τύπων R I και A I,
- 50 εκατόλιτρα τουλάχιστον για τους επιτραπέζιους οίνους τύπου R II."
3. Στο άρθρο 10 προστίθεται το ακόλουθο εδάφιο:
"Εν τούτοις, για την Ελλάδα και για την περίοδο έως την 31η Δεκεμβρίου 1982, οι ποσότητες που δεν λαμβάνονται υπόψη είναι κατώτερες από:
- 1 000 εκατόλιτρα για τους επιτραπέζιους οίνους των τύπων R I και AI,
- 500 εκατόλιτρα για τους επιτραπέζιους οίνους τύπου R II."
Άρθρο 2
Ο παρών κανονισμός αρχίζει να ισχύει την 1η Ιανουαρίου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.
Έγινε στις Βρυξέλλες, την 1η Ιανουαρίου 1981.

Labels: 3
2
18
17